tartuNLP/wikipedia-smugri-20251201 huggingface dataset:
Gurjev (krahvisuguvõsa)

Gurjev (vene keeles "Гурьев") oli Venemaa aadlisuguvõsa, mis kustus meesliinis 1885. aastal.
Ajalugu.
Suguvõsa esimene teadaolev liige oli XVIII sajandi algul elanud Kuzma Gurjev, kes tõusis Peeter I ajal aadliseisusse. Tema pojapojapoeg tõeline salanõunik Dmitri Aleksandrovitš Gurjev (1751−1825) sai 1819. aasta 12. detsembril (vkj) keiser Aleksander I krahvitiitli. Suguvõsa kustus meesliinis tema pojapoja alampolkovnik krahv Aleksandr Nikolajevitš Gurjeviga (1823−1885).
Gurjevid rüütelkonna matriklis.
1810. aasta 26. oktoobril võeti Venemaa keisririigi rahandusminister Dmitri Aleksandrovitš Gurjev (1751−1825) Eestimaa rüütelkonna matriklisse.
Sugupuu.
Kuzma Gurjev, elas XVIII sajandi algul
A1. Anna; abiellus NN Štšerbatševiga
A2. Grigori; abiellus NN-iga
B1. Aleksandr (suri 1788), brigadir; abiellus Anna Mihhailovna Jeropkinaga
C1. Krahv Dmitri (1751−1825), Venemaa keisririigi krahv (1819), kapten-porutšik (1785), tõeline salanõunik (1804), õuemeister (1797), senaator (1799), udellide (1806−1825) ja rahandusminister (1810−1823), Riiginõukogu liige (1810); abiellus 1785 krahvinna Praskovja Nikolajevna Saltõkovaga (1764−1830)
D1. Maria (1785−1849), õuepreili (1802), riigidaam (1836); abiellus 1812 krahv Karl Robert von Nesselrode-Ehrenshoveniga (1780−1862)
D2. Krahv Aleksandr (1786−1865), kindralleitnant (1827), tõeline salanõunik (1837), senaator (1828), Sõjanõukogu liige (1832), Kiievi sõjakuberner ning Volõõnia ja Podoolia kindralkuberner (1835−1837), Riiginõukogu liige (1839), mõisaomanik; abiellus 1815 krahvinna Jevdokia Petrovna Tolstojaga (1795−1863)
E1. Krahvinna Mimi (1817−1824)
E2. Krahvinna Maria (1818−1890); abiellus 1837 vürst Aleksandr Borissovitš Kurakiniga (1813−1870)
E3. Krahvinna Praskovja (1819−1821)
E4. Krahvinna Jelizaveta (1819−1884); abiellus Nikolai Nikolajevitš Tšelištševiga (1817−1884)
E5. Krahvinna Aleksandra (1822−1854); abiellus 1853 vürst Zygmunt Lubomirskiga (1822−1863)
E6. Krahvinna Olga (1828−1888); abiellus vürst Sergei Sergejevitš Obolenskiga (1816−1879)
D3. Krahv Nikolai (1789−1849), polkovnik (1818), salanõunik (1834), kammerjunkur, Venemaa suursaadik Madalmaades (1826−1832), Roomas (1832−1837) ja Mõlema Sitsiilia kuningriigis (1837−1841); abiellus 1818 Marina Dmitrijevna Narõškinaga (1798−1871)
E1. Krahv Dmitri (1819−1820)
E2. Krahv Aleksandr (1823−1885), alampolkovnik; abiellus (lahutati) Maria Schirriga
E3. Krahvinna Aleksandra (Jelena) (1825−1907); abiellus 1843 vürst Nikolai Nikolajevitš Gagariniga (1823−1902)
E4. Krahvinna Olga (1830−1855); abiellus 1848 vürst Vladimir Borissovitš Svjatopolk-Tšetvertinskiga (1824−1859)
D4. Jelena (1795−1834); abiellus 1818 Aleksei Vassiljevitš Svertškoviga (u 1791−1828)
C2. Jekaterina (1755−1838); abiellus Pjotr Petrovitš Saveloviga (suri 1815)
Ukraina Majandusjulgeoleku Büroo

Ukraina Majandusjulgeoleku Büroo (ukraina keeles "Бюро економічної безпеки України") on Ukraina õiguskaitseorgan. 
Ajalugu.
2021. aastal võttis Ukraina ülemraada vastu Ukraina Majandusjulgeoleku Büroo seaduse. Ukraina Majandusjulgeoleku Büroo asutamine toimus 2021. aastal.
Paragrahv

Eratelekanali esimene politseisaade "Paragrahv" oli Kanal 2-s esimest korda eetris 14.juulil 1997 kell 22:30. 
Saade oli eetris kaks korda kuus esmaspäeviti ning käsitles sotsiaalseid, politsei- ja päästeameti temaatikat. Hiljem muudeti saateaeg reedesele päevale ning eetriajaks sai kell 21:40. Pooletunnises saates lahati mõrvamüsteeriume, kajastati elu-olu lastekodudes, vanglates ning meie ümber.
Esmaspäevase saate eetriajal läks eetrisse "Paragrahv" saate iganädalane politsei- ja päästeameti töid kokkuvõttev 15minutiline saade.
"Paragrahv" meeskonda kuulusid teiste seas operaator Urmas Jaanimets, produtsent Külli Urbel, toimetaja Marko Hiie. Saate iganädalaseks teostamiseks kasutati paljude operaatorite ja ettevõtete teenuseid, sealhulgas Filmimees OÜ jpt.
1999 lõpus muutus saate nimi Politseikroonikaks ning seda hakkas juhtima Peeter Võsa.
Kamenický Šenov

Kamenický Šenov (saksa keeles "Steinschönau") on linn Tšehhis Libereci maakonnas Česká Lípa ringkonnas. Kamenický Šenov asub Saksamaa piirist 13 km kaugusel, Česká Lípast umbes 12 km põhjaloodes ja Liberecist ligikaudu 40 km läänes.
Kamenický Šenov asub merepinnast 525 meetri kõrgusel.
Kamenický Šenovit on esmamainitud 1352. aastal. Alevi staatuse sai Kamenický Šenov 1849. aastal ja linnaõigused 1900. aastal.
Police nad Metují

Police nad Metují (saksa keeles "Politz an der Mettau") on linn Tšehhis Hradec Králové maakonnas Náchodi ringkonnas. Police nad Metují asub Poola piirist 6,5 km kaugusel, Náchodist ligikaudu 14 km põhjaloodes.
Police nad Metují asub merepinnast 441 meetri kõrgusel.
Police nad Metujít on esmamainitud 1213. aastal.
Police nad Metují vanalinn on alates 1. novembrist 1990 ajalooline linnakaitseala.
25 Park Row

25 Park Row on 49-korruseline (166,7 m) mitmeotstarbeline kõrghoone, mis asub Lower Manhattanil New Yorgis.
Brušperk

Brušperk (saksa keeles "Braunsberg") on linn Tšehhis Morava-Sileesia maakonnas Frýdek-Místeki ringkonnas. Brušperk asub Frýdek-Místekist umbes 9 km läänes ja Ostravast ligikaudu 13 km lõunas.
Brušperki on esmamainitud 1269. aastal.
Brušperki vanalinn on alates 10. septembrist 1992 ajalooline linnakaitseala.
Brušperkis on sündinud tšehhi kirjanik Vojtěch Martínek (1887–1960).
Amesi Uurimiskeskus

Amesi Uurimiskeskus ("Ames Research Center", ka NASA Ames) on NASA uurimiskeskus, mis asub California osariigis, Silicon Valley's paikneval Moffetti lennuväljal.
Uurimiskeskus asutati 1939. aastal NACA laboratooriumina. Amesi Uurimiskeskus nimetati füüsiku ja NACA asutajaliikme Joseph Sweetman Amesi auks. Uurimiskeskuse loomisel oli selle ülesandeks uurida tuuletunnelis propellerlennukite aerodünaamikat. 1. oktoobril 1958 liideti NACA NASAga ning Ames'ist sai NASA uurimiskeskus.
Pärast NASA uurimiskeskuseks muutumist on Amesi peamiste uurimisvaldkondade hulka lisandunud näiteks kosmoselennundus, astrobioloogia, väikesatelliidid, Kuu uurimine, Maa-sarnaste planeetide otsing, superarvutid, kuumuskilpide arendamine ja lennukitelt teostatav astronoomia.
Jaroměřice nad Rokytnou

Jaroměřice nad Rokytnou (saksa keeles "Jarmeritz") on linn Tšehhis Vysočina maakonnas Třebíči ringkonnas. Jaroměřice nad Rokytnou asub Třebíčist umbes 13 km lõunas ja Jihlavast ligikaudu 30 km kagus.
Jaroměřice nad Rokytnou asub merepinnast 422 meetri kõrgusel.
Asulat on esmamainitud 1325. aastal.
Jaroměřice nad Rokytnou vanalinn on alates 20. novembrist 1990 ajalooline linnakaitseala.
Linna olulisim vaatamisväärsus on aastatel 1700–1739 rajatud barokkstiilis Jaroměřice nad Rokytnou loss.
Loomatunnel

Loomatunnel on teealune käik, mida mööda pääsevad väiksemad loomad ja putukad ühelt teepoolelt teisele, ilma et nad selle käigus auto alla jääksid.
Inspiration4

Inspiration4 (stiliseeritult Inspirati④n) oli mehitatud kosmoselend, mille viis läbi SpaceX. Lennu tellijaks oli Shift4 Paymentsi tegevjuht Jared Isaacman.
16. septembril 2021 Kennedy Kosmosekeskusest alanud lend lõppes 18. septembril 2021 maandumisega Atlandi ookeanis. Missiooni eesmärk oli koguda raha Tennessee osariigis Memphises asuvale St. Jude'i lastehaiglale, mis tegeleb laste vähiraviga.
Inspiration4 tiirles missiooni ajal umbes 585 km kõrgusel, olles sellega Maast kaugeimal mehitatud lennu orbiidil pärast 1999. aastat. See oli ka esimene Atlandi ookeani maandunud missioon pärast 1969. aastal toimunud Apollo 9 missiooni.
Meeskond.
Missiooni meeskond oli neljaliikmeline ja koosnes esmakordselt amatöörastronautidest. 29-aastasest Hayley Arceneaux'st sai noorim ameeriklane kosmoses, ühtlasi oli ta esimene kosmoselennu läbinud proteesiga astronaut.
Käärlaud

Käärlaud (ka "käärilaud", "leeslaud", "loogilaud", "loomalaud") oli käepidemega puust lauake, mille servades oli tavaliselt 4–10 auku lõnga jaoks. 
Käärlaua abil sai ühetasaselt juhtida suurema arvu kääritavaid lõimelõngu käärpuudele.
Käärpuud

Käärpuud (ka "kääripuud", "loompuud", "loomapuud") on raamid kanga lõimelõngade korrapäraseks ülesvedamiseks ehk kanga käärimiseks ("loomiseks"). 
Ajaloost.
Kangast loodi esialgu maja välisseina löödud pulkadel. 19. sajandi viimasel veerandil asendati Lõuna-Eestis mõnes kohas pulgad seinale kinnitatud või toetatud raampuudega. Senisest pikema kanga saamiseks võeti 19. sajandil kutseliste kangrute eeskujul kogu Eestis kasutusele käärpuud.
Kasutamine.
Käärpuud koosnesid põrandast laeni ulatuvast püstvõllist (teljepuust) ja sellele ristamisi kinnitatud kahest suurest puuraamist, mis keerlesid võlli ümber. Raami ülemistel ja alumistel ristpuudel olid vahelikupulgad lõngarühma kinnistamiseks ja lõngade ristamisel lõimedesse vajaliku vaheliku moodustamiseks. Käärimist oli võimalik alustada nii ülevalt kui alt. Kanga pikkusele vastavalt pöörati käärpuid ühes suunas, et käärida esimest lõngarühma ja kinnitada see ümber ristpuudele kinnitatud vahelikupulkade. Tegevust edasi-tagasi korrates kääriti kanga laiusele vastav arv lõimelõngu, igakordsel tagasipööramisel moodustus vahelik.
Valentin Berežkov

Valentin Mihhailovitš Berežkov (vene keeles "Валентин Михайлович Бережков"; 2. juuli 1916 Petrograd – 21. november 1998 Claremont, California) oli nõukogude tõlk, diplomaat ja ajakirjanik. Ta oli Teise maailmasõja ajal Stalini tõlk, töötas 1940. aasta novembris Molotovi Berliini visiidi ajal Molotovi kohtumistel Ribbentropi ja Hitleriga vene-saksa tõlgina. Hitler, märgates Berežkovi hiilgavat saksa keele oskust, arvas kohtumisel, et tõlk on sakslane või "Volksdeutscher" (Venemaa sakslane), ja kui Berežkov ütles, et ta on venelane, avaldas füürer imestust: "Unmöglich!".
Taivi

Taivi on eesnimi, mis on peamiselt kasutuses naisenimena.
2021. aasta 1. jaanuari seisuga oli Eestis eesnimi Taivi 99 naisel. Taivi on Eestis populaarsuselt 770. naisenimi.
Taivi oli keskmiselt 46 aasta vanune (mediaanvanus oli 47). Kõige populaarsem oli eesnimi Taivi vanuserühmas 50–54, kus neid oli 10 000 elaniku kohta 1,75,
Králíky

Králíky (saksa keeles "Grulich") on linn Tšehhis Pardubice maakonnas Ústí nad Orlicí ringkonnas. Králíky asub Poola piirist 3,5 km kaugusel, Ústí nad Orlicíst umbes 30 km idakirdes ja Pardubicest ligikaudu 72 km idas.
Králíky asub merepinnast 550 meetri kõrgusel.
Králíky vanalinn on alates 1990. aasta novembrist ajalooline linnakaitseala.
Králíkyt on esmamainitud 1367. aastal.
Kurt Redel

Kurt Redel (8. oktoober 1918 Wrocław – 12. veebruar 2013 München) oli saksa flötist ja dirigent.
Ta oli Salzburgi Mozarteumi ja Detmoldi muusikakõrgkooli õppejõud. 1952. aastal asutas ta kammerorkestri Collegium Pro Arte, millega salvestas mitmeid heliplaate, peamiselt Bachi, Telemanni, Haydni ja Mozarti loomingut.
Ternoise

Ternoise [tɛʁnwaz] (hollandi "Ternaas") on üks väikestest kriidiojadest, mis voolab Lõuna-Boulonnaisi platoolt ja Picardie'st Canche'i kaudu La Manche'i. Ternoise'i valgla asub Pas-de-Calais' departemangu lõunaosas. See on üks Seitsme oru turismipiirkonna jõgedest ja annab oma nime Ternoise'i piirkonnale.
Jõgi saab alguse Ligny-Saint-Flocheli juures ja möödub Saint-Pol-sur-Ternoise'ist, et suubuda Hesdini linna lähedal Huby-Saint-Leus Canche'i jõkke.
Linnad ja külad jõekaldal.
Ternoise voolab läbi järgmiste paikade (kõik Pas-de-Calais' departemangus):
Lisajõed.
Faux ja Eps on ainsad peamised vooluveekogud, mis suubuvad Ternoise'i.
Hüdroloogiline teave.
Ternoise on väga ühtlane jõgi. Hooajalised vooluhulga kõikumised ei ole väga märgatavad, sarnaselt naabritele Canche'ile või Somme'ile. Suuremad veevoolud esinevad talve lõpul ja kevadel. Keskmised voolud varieeruvad vahemikus 3,44 m³/s septembris kuni 5,36 m³/s märtsis.
Oktoober 2021

Oktoober 2021, kroonika
2021. aasta oktoober algas reedel ja lõppes 31 ööpäeva pärast pühapäeval.
Salatoimikud (raamatusari)

"Salatoimikud" on kirjastuse Varrak ulmeraamatute sari, mis sai alguse 1996. aastal. Sarja kuulub kahes valikus kokku kümme kirjandusteost.
Sarjas "Salatoimikud" on ilmunud järgmised raamatud:
Kostelec nad Labem

Kostelec nad Labem (saksa keeles "Elbekosteletz", varem ka "Elbkosteletz") on linn Tšehhis Kesk-Tšehhi maakonnas Mělníki ringkonnas. Kostelec nad Labem asub Elbe (Labe) jõe ääres, Mělníkist umbes 16 km lõunakagus ja Praha kesklinnast ligikaudu 19 km põhjakirdes.
Kostelec nad Labemit on esmamainitud 1276. aastal, linnaõigused sai 1486. aastal.
Kostelec nad Labemi vanalinn on alates 1. septembrist 2003 ajalooline linnakaitseala.
Herbert von Karajan

Herbert von Karajan (sünninimi Heribert Ritter von Karajan; 5. aprill 1908 Salzburg – 16. juuli 1989 Anif) oli Austria dirigent. 
Ta oli 1954–1989 Berliini Filharmoonikute dirigent. Teise maailmasõja ajal juhatas ta Berliini riigiooperit. Ta oli üks 20. sajandi silmapaistvamaid orkestrijuhte. Tema dirigeerimisel salvestatud muusikaga heliplaate on müüdud umbes 200 miljonit eksemplari.
1916–1926 õppis ta Salzburgi Mozarteumis. 1933. aastal dirigeeris ta esimest korda Viini filharmoonikuid.
Arvi Sommer

Arvi Sommer (24. mai 1966 Pärnu – 15. september 2021 Pärnu) oli eesti muusikapedagoog ja Pärnumaa puhkpillimuusika eestvedaja.
Aastatel 1974–1981 õppis ta Pärnu Muusikakoolis metsasarve erialal. Pärast Pärnu 6. Keskkooli lõpetamist 1984. aastal õppis ta Georg Otsa nimelises Tallinna Muusikakoolis metsasarve erialal (1984–1990, õpetaja Robert Kasemägi). 
Arvi Sommer oli Pärnu Muusikakooli vaskpilliõpetaja (2003–2021) ning Pärnu Linnaorkestri metsasarvemängija (1994–2017) ja noodikoguhoidja/lavameister (1994–2021).
Hostinné

Hostinné (saksa keeles "Arnau") on linn Tšehhis Hradec Králové maakonnas Trutnovi ringkonnas. Hostinné asub Elbe (Labe) jõe ääres, Trutnovist ligi 13 km läänes ja Hradec Královést umbes 37 km põhjas.
Hostinné asub merepinnast 351 meetri kõrgusel.
Hostinné vanalinn on alates 1. novembrist 1990 ajalooline linnakaitseala.
Hostinnét on esmamainitud 1270. aastal.
Kabi (karika osa)

Kabi on karika, pokaali, ehispeekri, aga ka küünlajala, tsibooriumi või monstrantsi alt laienev jalg.
Sensée

Sensée on jõgi Põhja-Prantsusmaal, mis läbib Pas-de-Calais' departemangu. Lähe asub Croisillesis ja jõgi läbib Lécluse'i valla. See läbib Arleux's Canal du Nord'i ja suubub Bouchainis kanaliseeritud Escaut'sse ehk Schelde jõkke.
Jõgi on 47 km pikk: 27 km Canal du Nord'ist ülesvoolu ja 20 km Canal du Nord'ist allavoolu. Keskmine langus on 2,42%.
Senséel on palju lisajõgesid: Cojeul, Trinquise, Hirondelle, Agache ja Naville Tortue.
10. sajandi dokument viitab jõele nimega Sensada. Nime päritolu on teadmata.
Niilusoo

Niilusoo (ka "Niilusoo raba") on soo Viljandi maakonnas Kolga-Jaani aleviku läheduses.
Kabelilööv

Kabelilööv on kiriku külglöövi välisseina tugipiilarite vahele ehitatud kabelite rida. 
Kabelid avanevad kiriku interjööri suunas ja pole enamasti omavahel ühendatud. Kabelilööv lisati kiriku külglöövile sageli ehitise laiendamise eesmärgiga mõnes hilisemas ehitusjärgus, nagu kabelirida Poitiers' Notre-Dame-la-Grande'i kiriku põhjaküljel või Tartu toomkiriku puhul esmalt põhja-, seejärel lõunaküljele, kuid mõnikord juba kiriku püstitamisel (näiteks Albi katedraali kesklöövi piirab kabelilööv pärjana).
Scarpe

Scarpe ([skaʁp]) on jõgi Prantsusmaa põhjaosas Hauts-de-France'i piirkonnas. See on Escaut' (Schelde) vasakpoolne lisajõgi. Jõe lähe on Berles-Monchelis Aubigny-en-Artois' lähedal. See voolab läbi Arras', Douai ja Saint-Amand-les-Eaux'. Jõgi lõpeb Mortagne-du-Nord'is, kus see suubub Scheldesse.
Scarpe'i mägi Kanadas Albertas nimetati jõe järgi.
Laevatatav veetee ja selle söepraamid on ka 19. sajandi kirjaniku Émile Zola romaanides.
Navigatsioon.
Jõe muutsid laevatatavaks tammid ja lüüsid rohkem kui u 2/3 selle pikkusest (67 km).
See on jagatud Ülem-Scarpe'iks ("Scarpe supérieure", 23 km, 9 lüüsi) Arras'st Courchelettes'i, Kesk-Scarpe'iks läbi Douai, ja Alam-Scarpe'iks ("Scarpe inférieure", 36 km, 6 lüüsi) Douaist Escaut'ni. Kesk-Scarpe ei ole enam laevatatav, kuid sellest viib mööda suure võimsusega Dunkerque'i-Schelde kanal.
Ajalugu.
Sellel jõel navigeeriti Escaut'st Douaini juba 638. aastal, kuid tähtsasse Arras' linna pääsuks oli vaja välklüüsidega täiustusi, milleni jõuti 1613. aastal. See jäi navigeerimiseks madalaks, erineva laiuse ja pikkusega lüüsidega, kuni seda 1840. aastatel Becquey gabariidiga parandati. Freycineti gabariidi laiendamine viidi lõpule u 1890. aastaks. Täna on Alam-Scarpe Douai ristmikust Saint-Amand-les-Eaux'ni suletud, kuna süvendamine ja uue omaniku ning operaatori leidmine on pooleli.
Jõgi ja selle org olid Esimeses maailmasõjas olulised lahinguväljad. Scarpe'i org on alates 2020. aastast määratud kaitstud Ramsari märgalaks.
Hulksiir

Hulksiir on gooti arhitektuuris ehisraamistiku või muu dekoori osa, mis koosneb rohkem kui neljast üheks kujundiks seotud võrdsest kolmveerandringist. Lihtsaimad hulksiirud on viiest või kuuest osast koosnevad viisiksiir ja kuuiksiir, kolmiksiiru ja neliksiiru tavaliselt hulksiirude hulka ei loeta.
Hulksiirumotiive esineb harva juba antiikehitistel, kuhu need arvatakse olevat jõudnud idamaadelt; motiiv on sage ka islami arhitektuuris. Lisaks akendele ja petikutele on hulksiiru motiivi rakendatud ka kaarekujunduses lehvikkaarena.
Punane luuüdi

Punane luuüdi (ladina keeles "Medulla ossium rubra") on luuüdi see osa, milles toimub aktiivne vereloome. Selles moodustuvad mitmesugused vererakud, mis kanduvad vereringesse. Noortel organismidel on luudes punast luuüdi rohkem kui vanadel.
Tiido Laur

Tiido Laur (31. detsember 1882 Kohtla vald Virumaa – 1. august 1930 Tallinn) oli Eesti poliitik, Maapäeva liige ja arhivaar.
Tiido Laur õppis Jõhvi ministeeriumikoolis ja Hugo Treffneri eragümnaasiumis, mille järel omandas Narva gümnaasiumis alg- ja kihelkonnakooli õpetaja kutse. Peale selle õppis Tomski õpetajate instituudis.
Tiido Laur alustas teenistust Jõhvi vallavalitsuses vallakirjutaja õpilasena ja abilisena. Pärast seda töötas notari juures ja Eestimaa kubermangu maa- ja mereasjanduse keskasutustes ning Siberi raudteevalitsuses. 1905. aastal valiti ta koduvalla vallakirjutajaks. Tegutses vallavalitsuse ja -kohtukirjutajana 15 aastat, Kohtlas, Kernus ja Kohilas.
1917. aastal võttis Kohtla valla saadikuna Eesti Maanõukogu ja maakonnanõukogu valimistest osa ja valiti Eestimaa Kubermangu Ajutine Maanõukogu liikmeks. Ta ei osalenud vastloodud Eesti Vabariigi Asutavas Kogus ega Riigikogus. Tiido Laur oli Eesti Maakondade Liidu esimese juhatuse liige ja sekretär. 
Aastatel 1921–1928 oli T. Laur Harju maavalitsuse liige ja mitmes osakonnas juhataja ja hiljem pikemat aega Harju maavalitsuse arhivaar. Seejärel töötas Pikalaenu pangas.
Laur suri 1. augustil 1930 Tallinnas
Monstrants

Monstrants (ladina sõnast "monstrare" 'näitama') ehk ostensoorium (ladina sõnast "ostendere" 'näitama', 'välja panema') on katoliku kirikutes kasutatav liturgiline nõu pühitsetud armulaualeiva ("hostia") näitamiseks kirikulistele missa ajal ja kirikupühade protsessioonidel.
Monstrants arenes välja püksiidist ("pyxis") ja relikviaarist 13.–14. sajandil ning võeti kasutusele eeskätt seoses Kristuse Ihu pühaga. Pidulikumad monstrantsid valmistati väärismetallidest, neid kaunistati kalliskividega ja keerukate skulptuursete ehistega. Monstrantsi tugijalg ja kabi oli kujundatud nagu karikatel, sageli ka keskel asuva hoidmist hõlbustava pungisega. 
Gooti monstrantsid kujundati sageli miniatuursete kirikute taolistena, kus läbipaistvas klaaskuplis asuv kuukujulisesse klambrisse asetatud hostia oli ümbritsetud ažuursetest arhitektuursetest kaunistustest, nagu sambad, tornikesed, tugikaared ja fiaalidega kroonitud tugipiidad. 
16. sajandil kujunes välja monstrantsitüüp, kus ümaras klaaskarbis asuvat hostiat ümbritses kiirtekujuline metallpärg, milletaolist kasutatakse tänapäevani.
Martin Kruusimaa

Martin Krusemann (ka Martin Kruusemann või Martin Kruusimaa; 10. november 1883 Sindi, Pärnumaa – 1957 Baltimore, Ameerika Ühendriigid) oli Eesti poliitik. 
Martin Krusemann töötas pärast kooli lõpetamist 1899. aastal viis aastat asutustes kirjutajana. Seejärel tegutses valla, linna ja maakonna omavalitsuste juhtivatel kohtadel. Aastatel 1922–1927 oli ta Harju maakonna ajutine maavalitsuse esimees.
Martin Krusemann oli Eesti Maakondade Liidu nõukogu liige ja juhatuse liige ning sekretär aastatel 1922–1924.
Ta oli alates 7. oktoobrist 1925 II Riigikogu liige. Riigikokku pääses ta Põllumeeste Kogude nimekirjas Aleksander Lensmani asendusliikmena. 7. novembril 1925 astus ta ametist tagasi ja tema asendusliikmeks läks Johann Ploompuu.
Langley Uurimiskeskus

Langley Uurimiskeskus ("Langley Research Center", ka NASA Langley) on NASA uurimiskeskus, mis asub Hamptonis Virginia osariigis. 
See on NASA vanim uurimiskeskus ning see piirneb Langley õhuväebaasi ja Chesapeake'i lahega. Uurimiskeskus tegeleb peamiselt aeronautika-alaste projektidega, kuid on osalenud ka kosmoselaevade, näiteks Apollo kuumooduli katsetamisel. NASA algusaegadel planeeriti Langley's ka mitmeid kosmosemissione. Langley Uurimiskeskust kaaluti ka Manned Spacecraft Centeri asukohana, kuid hiljem rajati see Houstonisse.
Langley Uurimiskeskus rajati 1917. aastal NACA uurimiskeskusena. See on nimetatud Ameerika Ühendriikide astronoomi Samuel Langley auks. Keskuse programmidest kaks kolmandikku tegeleb aeronautikaga ning ülejäänud kosmosega. Lennumasinate ja kosmoselaevade uurimiseks ja arendamiseks kasutatakse rohkem kui 40 tuuletunnelit. Aastatel 1958-1962 asus Langley's kosmose rakkerühma peakorter.
Mihkel Lepik

Mihkel Lepik (sündinud 19. novembril 2004) on Eesti noorpoliitik, Sinise Äratuse Tartu juhatuse esimees. Ta on ka Tartu Linna Noortevolikogu liige.
Haridus.
Mihkel Lepik on omandanud põhihariduse Tartu Erakoolis.
Kümnendlogaritm

Kümnendlogaritm on arvu logaritm alusel 10. Matemaatilises väljenduses esitatakse arvu formula_1 kümnendlogaritmi ISO-standardi 80000-2 (2009) kohaselt kujul
formula_2 või formula_3.
Seega arvu kümnendlogaritm on niisugune arv, millega tuleb astendada arvu 10, et saada antud arv. Näiteks arvu
formula_4 kümnendlogaritm on 2, sest formula_5.
Veel näiteid: formula_6.
Arvu kümnendlogaritmi täisosa nimetatakse karakteristikuks ja murdosa mantissiks. näiteks arvu 250 logaritmi 2,3979… karakteristik on 2 ja mantiss 0,3979… .
Enne taskuarvutite kasutusele võtmist 1970. aastail saadi arvu logaritm logaritmide tabelitest. Logaritmide kasutamine lihtsustas oluliselt tehteid (eriti suurte arvudega), sest võimaldab asendada korrutustehte liitmistehtega ja jagamise lahutamisega, samuti astendamise korrutamisega ja juurimise jagamisega.
Näiteks korrutamiseks tuleb logaritmide tabelist vaadata tegurite logaritmid, need liita ja siis vaadata tabelist, millise arvu logaritm summa on.
Kümnendlogaritmi vaadeldud omadustel põhineb ka arvutamine arvutuslükati abil.
Renzo Eusebi

Renzo Eusebi (sündinud 18. aprillil 1946) on itaalia maalikunstnik ja kaasaegse kunsti skulptor. 
Ta on Transvisionismo (1995) ja GAD (Dialectical Aniconism Group-1997) kunstiliste liikumiste kaasasutaja.
Jürgen Gansen

Jürgen Gansen (sündinud 9. detsembril 1989) on eesti näitleja ja raadiosaatejuht. 
Ta lõpetas aastal 2009 Rakvere Reaalgümnaasiumi. 2016. aastal lõpetas ta Eesti Muusika- ja Teatriakadeemia lavakunstikooli (27.lend). Jürgen Gansen töötab alates aastast 2016 näitlejana Kuressaare Teatris. Lisaks Kuressaare Teatrile on ta külalisrollides üles astunud ka teatrites Vanemuine, Nuutrum ja Temufi. 
Vikerraadios tegi ta alates 2023. aastast saatejuhi ja toimetajana kaasa saates "Elutoas". 
= Rollid teatrilavastustes =
= Rollid teles ja filmis =
BMW B48

BMW B48 on neljasilindriline turboga bensiinimootor, mis vahetas välja BMW N20 ning mida on toodetud 2014. aastast. Esimesena võeti see kasutusele F56 keretähisega Minil. BMW võttis selle mootori kasutusele 2015. aastal. 
B48 kuulub BMW modulaarsete mootorite seeriasse, kuhu kuuluvad kolmesilindrilised (B37 ja B38), neljasilindrilised (B48 ja B47) ja kuuesilindriline (B58). 
Sarnaselt oma eelkäija N20-ga on ka B48 mootoriplokk ja plokikaas valmistatud alumiiniumist. Muude sarnasuste hulgas võib nimetada ka "twin-scroll" turbolaadurit, kütuse otsesissepritset, muutuvat klapitõusu (Valvetronic) ning muutuvat klapiajastust sisse- ja väljalaskeklappidel "(Double VANOS)".
Cornelius Vanderbilt II

Cornelius H. Vanderbilt II (11. november 1843 – 12. september 1899) oli Ameerika Ühendriikide seltskonnategelane, ettevõtja ja silmapaistva Vanderbilti perekonna liige. Ta oli William Henry Vanderbilti (kes pärandas talle umbes 70 miljonit dollarit) ja Maria Louisa Kissami vanim poeg, kommodoor Cornelius Vanderbilti (kes pärandas talle 5 miljonit dollarit) lemmiklapselaps. Vastutasuks võttis ta 1885. aastal üle New York Central Railroadi ja sellega seotud raudteeliinide juhtimise kompanii esimehe ja presidendina.
Funck

Funck on mitme aadlisuguvõsa nimi:
Funcke

Funcke on mitme aadlisuguvõsa nimi:
Funk (täpsustus)

Funk on muusikastiil.
Funk on ka mitme aadlisuguvõsa nimi:
Rembert von Funcken (täpsustus)

Rembert von Funcken oli mitme Funckeni suguvõsaliikme nimi:
Pseudoteaduste Akadeemia VRAL

Pseudoteaduste Akadeemia VRAL auakadeemik (vene keeles "Почётный академик ВРАЛ") on pilaauhind Venemaal, mida antakse auhinna statuudi kohaselt "väljapaistva panuse eest pseudoteaduse arendamisel ja levitamisel". Auhinnaks on aunimetus. Laureaadiks saanu kuulutatakse väljamõeldud Pseudoteaduste Akadeemia VRAL ("ВРАЛ –"ВРуническая Академия Лженаук"") auakadeemikuks.
Pseudoteaduste akadeemia auakadeemiku iga-aastase valimise algatasid 2016. aastal internetiportaal Антропогенез.ру ja fond Evoljutsija. Suhtlusvõrgustikes peetud arutelude põhjal valib žürii välja 10 kõige populaarsemat kandidaati (neist saavad poolfinalistid). Nende osas toimub suhtlusvõrgustikes hääletus ja kolm enim hääli kogunud persooni pääseb finaali. Nende seast omakorda valib žürii autasustamise tseremoonia raames toimuva avaliku hääletuse teel võitja (laureaadi), kes saab auakadeemiku nimetust kinnitava diplomi. Aunimetusega kaasneb auhinnakuju Kurb Reptiloid (vaata pilti ). Ülejäänud kahele finalistile antakse akadeemia korrespondentliikme aunimetus.
Žürii.
Auakadeemiku valimise žürii koosseisus on osalenud teiste seas geneetik Mihhail Gelfand, antropoloog Stanislav Drobõševski, keemik Igor Dmitrijev, ajaloolased Igor Kurukin ja Nikita Sokolov ning astronoomid Vladimir Surdin ja Dmitri Vibe. 
Esimesed (nimetatud) auakadeemikud.
Prestiižse organisatsiooni Pseudoteaduste Akadeemia VRAL liikmeteks saavad olla üksikisikud, kes on andnud silmapaistva panuse Venemaa pseudoteadustesse ja propageerinud teadusvastaseid ideid. Esimestena said auakadeemikuteks Trofim Lõssenko (postuumselt), Džuna (postuumselt) ja professor Amvrossi Võbegallo (virtuaalselt).
Trofim Lõssenko oli bioloogias pseudoteadusliku suuna mitšurinliku agrobioloogia rajaja ja selle suuna tähtsaim esindaja. Tema järgi nimetati Nõukogude Liidus aastatel 1933–1965 levinud ideoloogilise võitluse praktika oponentidega loodusteadustes (lõssenkism). Lõssenko sai selle kampaania sümboliks. 
Assüüria juurtega Džuna (1949–2015) nimetas end tervendajaks ja astroloogiks. 1990. aastal asutas ta Rahvusvahelise alternatiivteaduste akadeemia. 1997. aastal kuulutas end Assüüria kuningannaks.
Professor Amvrossi Võbegallo on vendade Strugatskite lühiromaanide "Esmaspäev algab laupäeval" ja "Muinasjutt Troikast" kirjanduslik kangelane, Nõiduse ja Võlukunsti Teadusuurimisinstituudi laboratooriumi juhataja.
Garuda

Garuda (sanskriti keeles गरुड "Garuḍa"; paali keeles गरुळ "Garuḷa"; birma keeles "Galon" ehk "Nan Belu"; jaapani keeles "Karura") on hinduismis, budismis ja džainismis legendaarne lind või linnulaadne olend.
Vally Ojavere

Vally Ojavere (kuni 1966. aastani Valentina Professorova; sündinud 6. juunil 1941 Valgas) on eesti laulutekstide autor ja laulja.
Vally Ojavere on laulutekstide autor, kes kirjutanud sõnad vähemalt 400 (võimalik, et üle 600) laulule. 
Tema originaalloomingule ja tõlgitud laulusõnadele loodud laule on esitanud mitmed tuntud Eesti lauljad ja ansamblid, sealhulgas Vello Orumets ("Kolm kaunist sõna", "Hüvasti, Maria", "Ilma okasteta roose", "Kurzeme", "Ära väsi", "Näita mulle tähte", "Las kallab", "Merevaik"), Jaak Joala ("Ohe öös", "Läks katki naer mu peos", "Ausus", "Tooli kõrval tool", "Minu elu", "Jääda iseendaks"), Els Himma ("Millest sa elad ja hingad"), Tarmo Pihlap ("Valged roosid"), Ivo Linna ("Laintesse heidan end", "Aarete saar"), ansambel Laine ("Saagu nüüd, mis saab", "Viva šampanja", "Sõrmus pole see", "Ajastu naine"), MERL ("Kassipoja unenägu", "Terve päev", "Kui Julie tuleb koju"), Marju Kuut ("Armastuse lugu"), Silvi Vrait ("Selliseks ma jäin"), Anne Veski ("Leia mind tuhandete seast", "Lapsepõlve mälestused"), Marju Länik ("Ring ümber kahvatu kuu"), Anne Velli ("Sinine lina"), Rein Tuus ("Liivakarjääride kindralid", "Soome saun"), Tiiu ("Nukuke"), Nancy ("Sa muutsid kõik") jpt. 
Tema enda lauldud lauludest on tuntuim kõrge"Juanita banana", mida ta esitas koos Uno Loobiga ja filharmoonia estraadiorkestriga.
Peeter Riives

Peeter Riives (ka Peeter Riwes); 21. jaanuar vkj 1874 Pangodi mõis, Nõo kihelkond – 12. märts 1925 Tallinn) oli Eesti omavalitsuspoliitik (Tartu maakonnavalitsuse esimees). 
Peeter Riwes sündis Nõo kihelkonnas Pangodi mõisas mõisarentniku pojana. 
Õppis Kammeri külakoolis, Kambja kihelkonnakoolis ja Tartu reaalkoolis ning Tartu gümnaasiumis. Tartu kreiskooli lõpetamise järel õppis Tartu Ülikoolis usuteadust, seal astus ta ka Eesti Üliõpilaste Seltsi. 
1902. aastal, pärast ülikooli lõpetamist, asus Venemaale, kuid mitte kirikuõpetajana, vaid saksa keele õpetajana. Töötas saksa keele õpetajana Varssavis Suvorovi-nimelises kadettide korpuses, siis Vilno gümnaasiumis, Orjolis ja viimaks Peterburis.
Pärast Vene revolutsiooni naasis Riives Eestisse, kus töötas tööstuses ja kaubanduses ning seejärel ostis Kuremaal Malda talu. 
1921. aasta algul valiti ta Tartu maakonnanõukogu liikmeks põllumeeste rühma poolt ja astus Tartu maakonnavalitsuse esimehe ja toitlusosakonna ning hiljem majandusosakonna juhataja kohtadele. Teise maakonnanõukogu valimiste järel 1923. aastal sai ta teist korda Tartu maakonnavalitsuse esimeheks.
Peeter Riives oli ka Eesti Omavalitsuste kinnitusseltsi „Oma" kauaaegne juhatuse liige ja abiesimees, A/S „Teguri" juhatuse esimees, Tartumaa kaitsemaleva pealiku abi, OÜ Tartu Piimatööstuse asutaja liige ja juhatuse esimees, Tartumaa Panga nõukogu liige, T. E. majanduse ühisuse nõukogu liige.
Peeter Riives suri kergekujulise rabanduse tagajärjel 12. märtsil 1925..
Siiri Mihkelson

Siiri Mihkelson on eesti raadiosaatejuht.
Ta töötab Kuku Raadios.
Soon (perekonnanimi)

Soon on eesti perekonnanimi. 
2021. aasta 1. jaanuari seisuga oli Eestis perekonnanimi Soon 310 inimesel (163 mehel ja 147 naisel). Perekonnanimede levikult oli Soon meeste puhul 413. ja naiste puhul 549. kohal. Levinuim on see Saare maakonnas, kus sellenimelisi on 10 000 elaniku kohta 7,14.
Lišov

Lišov (saksa keeles "Lischau") on linn Lõuna-Tšehhi maakonnas České Budějovice ringkonnas. Lišov asub České Budějovicest ligi 11 km idakirdes.
Lišov asub merepinnast 505 meetri kõrgusel.
Lišovit on esmamainitud 1296. aastal.
Saeveski järv

Saeveski järv (ka Vihula Saeveski järv või Saeveski paisjärv) on paisjärv Lääne-Viru maakonnas Haljala vallas Vihula külas.
Veekogu pindala on 0,7 ha. Veekogu kaldajoone pikkus on 1056 m.
Järve läbib Mustoja. Järvest ülesvoolu asub Vihula veskijärv.
Tiina Tambaum

Tiina Tambaum (aastani 1992 Tiina Tootsi; sündinud 17. septembril 1968 Tartus) on teadur ja haridusgerontoloogia õppejõud.
Haridus.
Tiina Tambaum lõpetas 1986 Lähte Keskkooli, 1991 Tartu Ülikooli matemaatikateaduskonna (võrdsustatud magistrikraadiga), 2001 Tartu Ülikooli pedagoogika magistriõppe (MA), 2004 EBS ärijuhtimise magistriõppe (MBA) ja kaitses 2021. aastal Tallinna Ülikoolis doktorikraadi (PhD) teemal "Teenaged Tutors Facilitating the Acquisition of e-Skills by Older Learners" (Teismelised juhendajatena interneti kasutamisoskuste kujundamisel vanemaealiste sihtgrupis).
Ta on end haridusgerontooogia valdkonnas täiendanud Dundee Ülikoolis (2010), Keele'i Ülikoolis (2012) ja korduvalt Glasgow' Ülikoolis (2014/15, 2016, 2018, 2019/20).
Teadus- ja arendustöö.
Uurimisvaldkonnad: vanemaealiste õppimine, põlvkondadevaheline õppimine, aktiivsena vananemine, tervena vananemine, vanemate meeste sotsiaalne kaasatus, vanemaealiste vabatahtlik tegevus, diskrimineerimine vanuse alusel.
Aineprogrammide väljatöötaja:
Olulisemad publikatsioonid eesti keeles:
Isiklikku.
Tiinal on kolm täiskasvanud last.
Ta on Äksi kogukonna ühistegevuste üks eestvedajatest.
Esti Kittus

Esti Kittus (7. aprill 1948 Tartu – 20. november 2023) oli eesti teatrikunstnik ja kunstiõpetaja.
Ta õppis aastatel 1963–1966 Tartu Kunstikoolis ning lõpetas 1966. aastal Tartu õhtukeskkooli ja 1972. aastal teatrikunstnik-pedagoogi erialal Eesti NSV Riikliku Kunstiinstituudi (juhendaja Mari-Liis Küla).
Kittus töötas aastatel 1972–2003 Vanemuise teatris kunstnikuna. Ta on kujundanud ka Tartu laulu- ja tantsupidusid.
2004. aastal rajas ta Puka kunstikooli ning töötas seal 2021. aastani.
Ta oli Eesti Teatriliidu (1974), Eesti Lavastuskunstnike Liidu (1993; auliige) ja Eesti Kunstnike Liidu liige (1995). Samuti kuulus ta Tartu Kunstnike Liitu.
Vittorio Emanuele Orlando

Vittorio Emanuele Orlando (19. mai 1860 – 1. detsember 1952) oli Itaalia riigimees, kes oli tuntud selle poolest, et ta esindas koos välisministri Sidney Sonninoga kuningriiki 1919. aasta Pariisi rahukonverentsil. Kuna ta alistas Esimeses maailmasõjas koos Antantiga Keskriigid, siis tunti teda kui "Võidu Esimeest". Ta oli ka Itaalia Asutava Kogu liige ja president, kes muutis Itaalia valitsemisvormi vabariigiks. Lisaks silmapaistvale poliitilisele rollile on Orlando tuntud ka üle saja kirjutise poolest. Kuna ta oli õigusteaduste professor, kirjutas ta peamiselt juriidilistel ja kohtulikel teemadel.
Lokāyata

Lokaajata (skr: लोकायत) "lokāyata", maailmaõpetus. Tšaanakja (Cāṇakya) teoses "Arthaśāstra" nimetatakse lokaajatat loogiliste põhjuste uurimiseks. Lokaajata ühendas vanaindia mõttekunstis (filosoofias) materialismi, naturalismi, skeptitsismi ja religioosse ükskõiksuse erinevaid süsteeme (nāstika). Brahmanismi (rituaalide ja kastisüsteemi: "varna-ashrama dharma") vastane lokaajata oli materialistlik ja ateistlik mõttesund (eitati jumalat, nirvaanat, moksat, taaskehastumist jms). Elus ei tuleks karta rõõmu ja valu vaheldumist. See maailm on ainus maailm, see elu on ainus elu ja see on parim.
Lokaajata mõttekunsti päritolu aja osas on lahkarvamusi. Kuid enamik allikaid viitab, et selle tekkimine toimus 6. sajandi ja 2. sajandi ema vahel. Lokaajata, kui materialistliku mõttesüsteemi kohta leidub kommentaare "Mahābhārata", "Bhagavadgītā", dzainismi ja budismi raamatutes.
Brihaspatit peetakse lokaajata filosoofia esimeseks asutajaiks. Lokaajata alguse natuke rohkem tuntud esindaja on Tsaarvaaka (Cārvāka). Tsaarvaaka järgijad vanandia mõttekunstis toetasid argielu kesksuset ja väitsid end lokaajata pooldajatena. Dzainistid, budistid, vedaanta ja njaaja mõtlejad pidasid Tsaarvaakat peamiseks vastaseks. Need Tsaarvaaka vastased vaidlused on lokaajata peamised allikad, millese tuleks suhtuda kriitiliselt.
Ainult lokaajata mõttekunsti kohta on leitud mõned Bārhaspatya suutrad. Jayarashi Bhatta 8. sajandi "Tattvopaplavasimha" (umbes 8. sajand) on sageli nimetatud ainsaks tõeliselt autentseks lokaajata tekstiks, kuid see sisaldab ka madhjamaka mõju. "Shatdarshan Samuchay" ja "Vidyaranya Sarvadarśanasaṅ̇graha" on veel mõned teosed, mis selgitavad lokaajata mõtteid.
Üks olulisemaid viiteid lokaajata mõttekunstile on "Sarva-darśana-sangraha" (etümoloogiliselt: senise filosoofia kogu), 14. sajandi advaita vedaanta õpetlane Mādhava Vidyāraṇya Lõuna-Indiast, mis algab peatükiga lokaajata (või tsaarvaaka) süsteemist. Selles viidatakse charvaka ateistlikule koolkonnale ja Brihaspati õpetusele, et jumaliku olendi austamise asemel tuleb rõõmu tunda enda elust, siin maailmas.
Lokaajata süsteem sarnanes Vana-Kreeka Empedoklese, Aristippuse ja Epikurose õpetustega. Lokaajata oli ainus vanaindia ja keskaja India koolkond, mis oli ateistlik (nāstika) selle mõiste kõigis kolmes tähenduses. Lokaajata traditsiooni järjepidevus katkes 12. sajandil. Hedonismi suunitusega lokaajatat peetakse inimsuse tekkimise alguse üheks osaks.
Heinart Sillastu

Heinart Sillastu (kuni 29. detsembrini 1936 Heinart Seidenberg; 1. jaanuar 1929 – 16. september 2021) oli eesti arstiteadlane (ftisiaater-pulmonoloog). 
Sillastu sündis Tallinnas tööliste perekonnas. 1942. aastal lõpetas ta Tallinna 21. Algkooli, 1947. aastal Tallinna 2. Keskkooli ja 1954. aastal Tartu Riikliku Ülikooli (arstiteaduskonnas). 
Järgnes aspirantuur. Erilist huvi tundis Heinart Sillastu tuberkuloosi kui ühe maailmas ja Eestis levinuma haiguse vastu. 
Meditsiiniteaduste kandidaadi väitekirja kaitses ta 1959. aastal ja doktoriväitekirja 1974. aastal.
Aastatel 1958–1994 töötas Heinart Sillastu Tartu Ülikooli arstiteaduskonnas, algul assistendina, hiljem dotsendina ning alates 1976. aastast professorina. 1966–1973 oli ta TRÜ arstiteaduskonna prodekaan, 1992–1994 ftisiaatria ja pulmonoloogia professor ning kopsukliiniku juhataja. 1994. aastast oli Sillastu Tartu Ülikooli emeriitprofessor. 
Tema teadusuuringud käsitlevad eeskätt tuberkuloosi ja teiste kopsuhaiguste patofüsioloogiat, diagnostikat ja ravi; trükis ilmus temalt üle 200 publikatsiooni.
Aastatel 1972–2001 oli ta Eesti Kopsuarstide Seltsi esimees, 1982–1991 Nõukogude Liidu esindaja ja nõunik Rahvusvahelise Tuberkuloosi ja Kopsuhaiguste Tõrje Liidu Euroopa regiooni nõukogus ning Maailma Terviseorganisatsiooni tuberkuloosiekspertide rühmas.
Max Plancki Astrofüüsika Instituut

Max Plancki Astrofüüsika Instituut (saksa keeles "Max-Planck-Institut für Astrophysik"; lühend MPA) on Max Plancki Ühingu egiidi all tegutsev teadusuurimisinstituut.
Max Plancki Astrofüüsika Instituut asutati 1991. aastal Saksamaal Baieri liidumaal Garchingis (Müncheni lähistel) asunud Max Plancki Füüsika ja Astrofüüsika Instituudi reorganiseerimise tulemusena.
Instituudis töötab umbes 40 teadurit, kuni 20 külalisteadurit ja umbes 35 doktoranti.
Juhtimine.
Astrofüüsika instituuti juhitakse kollegiaalselt. Tegevdirektori ülesandeid täidavad osakondade direktorid järgemööda paariaastaste perioodide kaupa. 2021. aasta seisuga on tegevdirektor Volker Spingler. Varem on direktorina töötanud teiste seas Briti astrofüüsik Simon White ja Venemaa astrofüüsik Rašid Sjunjajev.
Uurimisvaldkonnad.
Instituut on spetsialiseerunud astrofüüsikale ja kosmoloogiale. Tegeletakse järgmiste uurimisvaldkondadega: tähtede astrofüüsika, arvutuslik astrofüüsika ja kosmoloogia, galaktikate evolutsioon ja galaktikasüsteemid, kosmilised suureskaalalised struktuurid, gravitatsiooniläätsed, kosmiline mikrolaine-taustkiirgus ning füüsikaline kosmoloogia.
Sillastu

Sillastu on eesti perekonnanimi.
Nimede eestistamisel määrati Sillastu uueks perekonnanimeks isikuile, kelle perekonnanimi oli Ivanov, Seidenberg ja Siilaberg. 2021. aasta 1. jaanuari seisuga on perekonnanimi Sillastu Eestis 9 mehel ja 7 naisel.
Vamberk

Vamberk (saksa keeles "Wamberg") on linn Tšehhis Hradec Králové maakonnas Rychnov nad Kněžnou ringkonnas. Vamberk asub Rychnov nad Kněžnoust umbes 5 km lõunas ja Hradec Královést ligi 35 idakagus.
Vamberk asub merepinnast 320 meetri kõrgusel.
Asulat on esmamaintud 1341. aastal. Linnaõigused sai Vamberk 1616. aastal.
Vamberk on alates 18. sajandist pitsikudumise keskus, seal asub pitsimuuseum.
Vamberkis on sündinud tšehhi helilooja, pianist ja organist Jan Václav Voříšek (1791–1825).
Deûle

Deûle (hollandi: "Deule") on jõgi Põhja-Prantsusmaal, mis on põhiosas (Lensist Lille'ini) kanaldatud. Ülesvoolu osa on endiselt osaliselt vabalt voolav ja seda tuntakse Souchezina. Deûle suubub Deûlémont'is Lysi (paremalt).
Souchez moodustub kahe väiksema oja, Carency ja Saint-Nazaire'i ühinemisest Souchezi külas.
Kanaldatud osa koosneb kahest harust:
Vahetult Lensist allavoolu on kanal naaberkallastega võrreldes kaevanduslohkude tõttu ebatavaliselt kõrgendatud.
Deûle voolab läbi Pas-de-Calais' ja Nordi departemangu ning Lensi, Winglesi, Loosi, Lille'i, Wambrechiesi ja Quesnoy-sur-Deûle'i linna enne kui see Deûlémontis Lysi suubub.
Deûle ei saa veel "Schéma d'aménagement et de gestion des eaux'st" kasumit.
Bělá pod Bezdězem

Bělá pod Bezdězem (saksa keeles "Weisswasser") on linn Tšehhis Kesk-Tšehhi maakonnas Mladá Boleslavi ringkonnas. Bělá pod Bezdězem asub Mladá Boleslavist umbes 12 km põhjaloodes ja Praha kesklinnast ligikaudu 55 km põhjakirdes.
Bělá pod Bezdězem on asutatud 1304. aastal. Asula kandis esialgu nime Nový Bezděz. Nový Bezděz sai linnaõigused 1337. aastal, kuid linna nimi ei jäänud püsima. 16. sajand oli linna õitseaeg. Aastatel 1514–1521 tegutses seal Böömi vendade trükikoda ja kogu 16. sajandi vältel toodeti linnas kangast.
Bělá pod Bezdězemi vanalinn on alates 1992. aasta septembrist ajalooline linnakaitseala.
Linnas on sündinud Tšehhoslovakkia ja Saksamaa maletaja, maleliteraat ning poliitaktivist Luděk Pachman (1924–2003).
Chaillot' palee

Chaillot' palee (prantsuse keeles "Palais de Chaillot") on kolossaalne hoonetekompleks Chaillot' mäel Trocadéro piirkonnas Prantsusmaa pealinna Pariisi XVI ringkonnas. Palee ehitati arhitektide Louis-Hippolyte Boileau, Jacques Carlu ja Léon Azéma projekti järgi 1937. aasta maailmanäituse tarvis. See koosneb kahest tiivast, mis moodustavad laiad kaared, kus asuvad Rahvuslik Merendusmuuseum ("Musée national de la Marine") ja Inimese Muuseum ("Musée de l'Homme") ning Arhitektuuri ja Pärandi Linnak ("Cité de l'Architecture et du Patrimoine").
Josef Fritzl

Josef Fritzl (sündinud 9. aprillil 1935 Amstettenis) on Austria kurjategija, oma lapse ahistaja, vägistaja, intsesti toimepanija. Ta on populaarne naiste armastuskirjade saaja vanglas, kus ta kannab eluaegset karistust.
Ta vangistas oma tütre Elisabethi ja tema kolm last maa-aluses vangikongis ning vägistas regulaarselt oma tütart Elizabethi.
Ta saab pidevalt armastuskirju naistelt, kes näiteks leiavad, et "südamelt on ta hea inimene".
Kristjan Gold

Kristjan Gold (sündinud 25. septembril 1982) on eesti raadiosaatejuht.
Ta on töötanud raadio Elmar saatejuhina. Praegu on ta Kuku Raadio saadete "Filmikägu" ja "Ärataja" saatejuht. 
Alates 2. jaanuarist 2024 on ta ka Kanal 2 saate "Telehommik" saatejuht.
Talvi

Talvi on eesnimi, mis on peamiselt kasutuses naisenimena.
2021. aasta 1. jaanuari seisuga oli Eestis eesnimi Talvi 154 naisel. Taivi on Eestis levikult 615. naisenimi. Talvi oli keskmiselt 56 aasta vanune (mediaanvanus oli 57). Kõige populaarsem oli eesnimi Taivi vanuserühmas 75–79, kus neid oli 10 000 elaniku kohta 2,5.
Sirly

Sirly on eesti naisenimi.
1. jaanuari 2021 seisuga oli Eestis eesnimi Sirly 98 naisel. Sirly oli Eestis populaarsuselt 781. naisenimi. Sirly oli keskmiselt 37 aasta vanune (mediaanvanus oli 38). Kõige populaarsem oli eesnimi Sirly vanuserühmas 40–44, kus neid oli 10 000 elaniku kohta 2,6 ning Pärnu maakonnas, kus neid oli 10 000 elaniku kohta 1,73.
Čukarica

Čukarica (serbia kirillitsas "Чукарица") on Serbia pealinna Belgradi linnaosa.
Savski Venac

Savski Venac (serbia kirillitsas "Савски Венац") on Serbia pealinna Belgradi linnaosa.
Novi Beograd

Novi Beograd (serbia kirillitsas "Нови Београд", tõlkes 'Uus-Belgrad') on Serbia pealinna Belgradi linnaosa.
Palilula (Belgrad)

Palilula (serbia kirillitsas "Палилула") on Serbia pealinna Belgradi linnaosa.
Rakovica (Belgrad)

Rakovica (serbia kirillitsas "Раковица") on Serbia pealinna Belgradi linnaosa.
Surčin

Surčin (serbia kirillitsas "Сурчин") on Serbia pealinna Belgradi linnaosa.
Voždovac

Voždovac (serbia kirillitsas "Вождовац") on Serbia pealinna Belgradi linnaosa.
Vračar

Vračar (serbia kirillitsas "Врачар") on Serbia pealinna Belgradi linnaosa.
Zvezdara

Zvezdara (serbia kirillitsas "Звездара") on Serbia pealinna Belgradi linnaosa.
Rašid Sjunjajev

Rašid Alijevitš Sjunjajev (vene keeles Рашид Алиевич Сюняев; tatari keeles Рәшит Али улы Сюняев "Rəşit Ğali uğlı Sөnəyev"; sündinud 1. märtsil 1943 Taškendis) on tatari päritolu Venemaa astrofüüsik, Venemaa Teaduste Akadeemia akadeemik.
2013. aastal oli Sjunjajev Ameerika Ühendriikide uudisteajakirja Time koostatud maailma 25 mõjukama kosmoseteadlase nimekirjas.
Ta on andnud suure panuse füüsikalise kosmoloogia ja kõrge energia astrofüüsika valdkonnas.
Sjunjajev on lõpetanud 1966. aastal Moskva Füüsika-Tehnika Instituudi (MFTI) ja seejärel samas instituudis üldise füüsika ja rakendusfüüsika teaduskonna aspirantuuri. Ta sai 1968. aastal füüsika-matemaatikakandidaadi ja 1973. aastal füüsika-matemaatikadoktori kraadi.
Töökäik.
Sjunjajev sai 1974. aastal MFTI professoriks. 1992. aastal asus ta Venemaa Teaduste Akadeemia Kosmoseuuringute Instituudi peateaduri ametikohale. Aastatel 1995–2018 oli ta Max Plancki Astrofüüsika Instituudi üks direktoreist. Venemaa TA Kosmoseuuringute Instituudi kodulehe andmeil (2021. aasta septembri seisuga) oli ta instituudi kõrge energia astrofüüsika uurimisuuna teaduslik juhendaja ja astrofüüsika laboratooriumi juht.
Isiklikku.
Poeg Shamil Sunyaev on Harvardi Ülikooli biomeditsiini professor ja poeg Ali Sunyaev Karlsruhe Tehnoloogiainstituudi informaatikaprofessor.
Zruč nad Sázavou

Zruč nad Sázavou (saksa keeles "Srutsch an der Sasau") on linn Tšehhis Kesk-Tšehhi maakonnas Kutná Hora ringkonnas. Linn asub Sázava jõe ääres, Kutná Horast umbes 26 km lõunaedelas ja Praha kesklinnast ligikaudu 61 km kagus.
Zruč nad Sázavou paikneb merepinnast 344 meetri kõrgusel.
Vidrik Võsoberg

Vidrik Võsoberg (sündinud 1980 Räpinas) on eesti ajakirjanik.
Ta on töötanud ajakirja DI toimetaja ja raadiojaama Tartu FM-i saatejuhina.
Taimar

Taimar on mehenimi.
Eestis oli 2021. aasta 1. jaanuari seisuga eesnimi Taimar 137 mehel. Taimar oli levikult 550. mehenimi. Taimar oli keskmiselt 36 aasta vanune (mediaanvanus oli 39). Kõige populaarsem oli eesnimi Taimar vanuserühmas 40–44 ja Põlva maakonnas.
Lütke

Lütke (vene keeles "Литке") oli Brandenburgist pärit aadlisuguvõsa.
Lütked rüütelkonna matriklis.
Viitseadmiral Friedrich Benjamin von Lütke (1797−1888) võeti 1846. aasta 10. septembril (vkj) Eestimaa rüütelkonna matriklisse. Lisaks sellele võeti suguvõsa 20. oktoobril (vkj) 1856. aastal Peterburi kubermangu ja Kaluga kubermangu aadlisuguvõsaraamatusse.
Smederevo

Smederevo (serbia kirillitsas Смедерево) on linn Serbia idaosas, Podunavlje ringkonna ja Smederevo valla halduskeskus. See asub Doonau paremal kaldal, umbes 45 kilomeetrit pealinnast Belgradist allavoolu.
Demograafia.
2011. aasta rahvaloenduse andmetel elas linnas 64 105 inimest, Smederevo vallas 108 209 inimest.
Ajalugu.
Linna ajalugu algab Rooma impeeriumi vallutustega 1. sajandil eKr, kui loodi asula nimega Vinceia. Kaasaegse linna juured ulatuvad hiliskeskaega, mil see oli Serbia despootkonna pealinn (1430–1439 ja 1444–1459). Seejärel vallutas linna Osmanite riik.
Arteri kvartal

Arteri kvartal (ka "Liivalaia kvartal") on ärihoonete kompleks Tallinnas aadressil Liivalaia 34/36. Kvartal koosneb 28-, 15- ja 9-korruselistest hoonetest, mille kõrgus on vastavalt 111 m, 63 m ja 39 m. Hooneid ühendab 470-kohaline parkimismaja. 
Radisson Blu Hotel Olümpia läheduses asuvad ehitised projekteeris arhitekt Martin Aunin. 2024. aastal lõppesid kolm aastat kestnud ehitustööd. 28-korruselisse hoonesse kavatseb kolida oma Eesti peakontori Swedbank, mis seni asub sama tänava suurhoones Liivalaia 8-14, samuti Kalevi kvartali hooneis.
Uusmodernism (arhitektuur)

Uusmodernism on reaktsioon postmodernse arhitektuuri keerukusele ja eklektikale, otsides laiemat lihtsust. Uusmoderne arhitektuur jagab paljusid modernismi põhiomadusi. Mõlemad lükkavad tagasi klassikalise ornamentika, kaunistused ja tahtlikud ambitsioonid jätkata modernismi-eelseid traditsioone. Sellised hooned, nagu ka modernistlikud, on kavandatud olema suures osas monoliitsed ja funktsionaalsed.
Reyes Maroto

María Reyes Maroto Illera (sündinud 19. detsembril 1973 Medina del Campos Valladolidi provintsis) on Hispaania majandusteadlane ja poliitik, ta on Hispaania Sotsialistliku Tööpartei liige. Ta oli 7. juunist 2018 kuni 28. märtsini 2023 Hispaania tööstus-, kaubandus- ja turismiminister Pedro Sáncheze esimeses ja Pedro Sáncheze teises valitsuses.
Ta sündis aastal 1973 Medina del Campos Valladolidi provintsis. Ta on lõpetanud Valladolidi Ülikooli ökonomisti kvalifikatsiooniga.
Ta oli 7. juunist 2018 kuni 28. märtsini 2023 Hispaania tööstus-, kaubandus- ja turismiminister (nii Pedro Sáncheze esimeses kui ka Pedro Sáncheze teises valitsuses).